Document ID: 32007R1526

NEUVOSTON ASETUS (EY) N:o 1526/2007,
annettu 17 päivänä joulukuuta 2007,
tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 26 artiklan,
ottaa huomioon komission ehdotuksen,
sekä katsoo seuraavaa:
(1)
Neuvosto antoi 20 päivänä joulukuuta 1996 asetuksen (EY) N:o 2505/96 (1). Tuotteiden, joihin tätä asetusta sovelletaan, hankintatarpeet yhteisössä olisi tyydytettävä mahdollisimman suotuisin ehdoin. Tästä syystä 1 päivästä tammikuuta 2008 alkaen tiettyjen olemassa olevien tariffikiintiöiden määriä olisi korotettava tai alennettava ja joitakin uusia, sopivan suuruisia yhteisön tullittomia tariffikiintiöitä olisi avattava häiritsemättä kuitenkaan näiden tuotteiden markkinoita.
(2)
Yhteisön kahden tariffikiintiön määrä ei ole riittävän suuri tyydyttämään yhteisön tuotannonalan tarpeet 31 päivänä joulukuuta 2007 päättyvän kiintiökauden aikana. Tästä syystä näitä määriä olisi korotettava 1 päivästä tammikuuta 2007 alkaen.
(3)
Vuonna 2008 ei ole enää yhteisön etujen mukaista avata yhteisön tariffikiintiöitä tuotteille, joiden tullit suspendoitiin vuonna 2007. Nämä tuotteet olisi sen vuoksi poistettava asetuksen (EY) N:o 2505/96 liitteessä I olevasta taulukosta.
(4)
Koska tehtäviä muutoksia on useita, asetuksen (EY) N:o 2505/96 liite I olisi selkeyden vuoksi korvattava kokonaisuudessaan.
(5)
Tämän vuoksi asetus (EY) N:o 2505/96 olisi muutettava vastaavasti.
(6)
Tämän asetuksen taloudellinen merkitys huomioon ottaen olisi sovellettava Euroopan unionista tehtyyn sopimukseen sekä Euroopan yhteisöjen perustamissopimuksiin liitetyn, kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa olevaa määräystä asian kiireellisyydestä.
(7)
Koska kiintiökaudet alkavat 1 päivänä tammikuuta 2008, tätä asetusta olisi sovellettava samasta päivästä ja sen olisi tultava voimaan välittömästi,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2505/96 liite I tämän asetuksen liitteellä.
2 artikla
Muutetaan 1 päivästä tammikuuta31 päivään joulukuuta 2007 kestävän kiintiökauden osalta asetuksen (EY) N:o 2505/96 liite I seuraavasti:
-
tariffikiintiön, jonka järjestysnumero on 09.2603, määräksi vahvistetaan 6 500 tonnia,
-
tariffikiintiön, jonka järjestysnumero on 09.2950, määräksi vahvistetaan 12 000 tonnia.
3 artikla
Muutetaan 1 päivästä tammikuuta 2008 asetuksen (EY) N:o 2505/96 liite I seuraavasti:
-
tariffikiintiön, jonka järjestysnumero on 09.2030, määräksi vahvistetaan 1 500 tonnia,
-
tariffikiintiön, jonka järjestysnumero on 09.2603, määräksi vahvistetaan 6 500 tonnia,
-
tariffikiintiön, jonka järjestysnumero on 09.2624, määräksi vahvistetaan 600 tonnia,
-
tariffikiintiön, jonka järjestysnumero on 09.2907, määräksi vahvistetaan 2 500 tonnia,
-
tariffikiintiön, jonka järjestysnumero on 09.2914, määräksi vahvistetaan 5 000 tonnia,
-
tariffikiintiön, jonka järjestysnumero on 09.2950, määräksi vahvistetaan 12 000 tonnia.
4 artikla
Lisätään asetuksen (EY) N:o 2505/96 liitteeseen I tariffikiintiöt, joiden järjestysnumerot ovat 09.2763, 09.2806, 09.2808, 09.2810, 09.2812, 09.2814, 09.2816 ja 09.2818 ja jotka tulevat voimaan 1 päivänä tammikuuta 2008.
5 artikla
Suljetaan tariffikiintiöt, joiden järjestysnumerot ovat 09.2610, 09.2612, 09.2625, 09.2627, 09.2809, 09.2882, 09.2904, 09.2919, 09.2920, 09.2979 ja 09.2995, 1 päivästä tammikuuta 2008 alkaen.
6 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2008.
Asetuksen 2 artiklaa sovelletaan kuitenkin 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2007.

Labels: 3
1
6